Magister Philippus Senonensis curie officialis omnibus presentes litteras inspecturis in Domino salutem. Noverint universi quod constitutus in presencia nostra Radulphus de viridario de Vicinis recognovit quod abbas et conventus Vallis lucentis tradiderant ei terram quandam sitam apud Suboart excolendam et quandam partem nemoris ibidem siti extirpandam, tali conditione quod idem Radulphus terram illam et terram in qua nemus illud est, quamdiu fratres predicti voluerunt, excolet ita quod dicti fratres primo percipient ibi decimam et terragium et postea terciam partem totius bladi. Cum autem dicti fratres voluerint, terre ille ad eos libere et pacifice et absque reclamatione aliqua devoluentur. In cujus rei memoriam, presentem cartam fecimus annotari et sigillo Senonensis curie roborari. A[c]tum anno Gracie M° CC° duodecimo.